**МОТИВИ**

**за изменение на разпоредби на Наредба № 1 за поддържане на обществения ред, чистотата и опазването на общественото имущество на територията на Община Лом**

На основание Закона за нормативните актове, с публикуването на настоящото обявление на интернет страница www.lom.bg, Община Лом предоставя възможност на заинтересованите лица да направят своите предложения и становища по проекта за изменение на разпоредби на Наредба № 1 за поддържане на обществения ред, чистотата и опазването на общественото имущество на територията на Община Лом, на e-mail: lom.municipality@lom.egov.bg или на адрес в гр. Лом, ул. „Дунавска” №12.

Наредба № 1 за поддържане на обществения ред, чистотата и опазването на общественото имущество на територията на Община Лом приета с Решение № 132 от Протокол № 20/28.05.2004г. на ОбС Лом. Изменена и допълнена е с Решение № 231 от Протокол № 26/24.11.2004 г., Решение № 350 и № 351 от Протокол № 35/29.07.2005 г., Решение № 559 от Протокол № 56/31.07.2006 г., Решение № 591 от протокол № 60 от 31.10.2006 г., Решение № 600 от Протокол № 61/30.11.2006 г. Решение № 185 от Протокол № 13/28.06.2012г., Решение № 396 от Протокол № 45/19.08.2013г., с Решение № 714 и № 715 от Протокол№ 91/24.09.2015г., Решение № 57 от Протокол № 9/29.02.2016г., на ОбС Лом. от Общински съвет Лом.

Причината, която налага изменението на разпоредбите на Наредба № 1, е постъпил в ОбС -Лом **Протест от Камелия Цветкова**-прокурор в Окръжна прокуратура-Монтана.

**ПРОЕКТ!**

|  |  |
| --- | --- |
| Било | става |
| Чл.11. Забранява се:  /1/ Движението, паркирането и спирането на моторни превозни средства и пътни превозни средства с животинска тяга по пешеходната зона в централната част на града, Дунавския парк и района на градския плаж.  Нарушителите се наказват с глоба от 100 до 500 лв.  /2/ Забраните, въведени с пътни знаци В2, В3, В14, В27 и В28 не се отнасят за моторни превозни средства при обслужване на инвалид в негово присъствие.  /3/ Движението на моторни превозни средства и пътни превозни средства с животинска тяга по площадите, с изключение на автомобилите със специален режим, когато се ползват по предназначението им..  Нарушителите се наказват с глоба от 100 до 500лв.  /4/ Паркирането с цел ремонтиране на обществени и лични моторни превозни средства на улиците, тротоарите, алеите, зелените площи и вътрешно-кварталните градини.  Нарушителите се наказват с глоба от 100 до 500лв.  /5/ Паркирането по улиците обществените паркинги и тротоарите на бракувани и спрени от движение моторни превозни средства и товарни автомобили.  Нарушителите се наказват с глоба от 100 до 500 лв.  /6/ Движението на велосипеди по тротоари, пешеходни пътеки и площади.  Нарушителите се наказват с глоба до 100 лв.  /7/ Забранява се преминаването, движението и престояването на малолетни лица без придружител в района на „петата” на брегоукрепителното съоръжение в Дунавския парк.  Нарушителите се наказват с глоба от 50 лв., а за повторно нарушение 200лв. | Чл.11. Забранява се:  /1/Движението, паркирането и спирането на моторни превозни средства и пътни превозни средства с животинска тяга по пешеходната зона в централната част на града, Дунавския парк и района на градския плаж.  Нарушителите се наказват с глоба от 100 до 500 лв.  /2/ Забраните, въведени с пътни знаци В2, В3, В14, В27 и В28 не се отнасят за моторни превозни средства при обслужване на инвалид в негово присъствие.  /3/ Движението на моторни превозни средства и пътни превозни средства с животинска тяга по площадите, с изключение на автомобилите със специален режим, когато се ползват по предназначението им.  Нарушителите се наказват с глоба от 100 до 500лв.  /4/ Паркирането на пътни превозни средства в паркове, градини, детски площадки, площи, предназначени само за пешеходци, и на тротоари в населените места извън разрешените за това места  Нарушителите се наказват с глоба от 50 до 200лв.  /5// отм. РОбС №…от …2017г./  /6/ Движението на велосипеди по тротоари, пешеходни пътеки и площади.  Нарушителите се наказват с глоба до 100 лв.  /7/ Забранява се преминаването, движението и престояването на малолетни лица без придружител в района на „петата” на брегоукрепителното съоръжение в Дунавския парк.  Нарушителите се наказват с глоба от 50 лв., а за повторно нарушение 200лв. |
| Чл.16. Забранява се:  /1/ Продажбата и сервирането на алкохолни напитки или тютюневи изделия на деца в търговски обекти и питейни заведения. При съмнение от страна на обслужващите ги физически лица да се изисква представянето на документ за самоличност преди обслужването.  Нарушителите се наказват с глоба или имуществена санкция от 1000 до 2000 лв., ако не подлежат на по-тежко административно наказание по специален закон или деянието не съставлява престъпление.  /2/ Продажбата на пиротехнически изделия от лицензиран търговец на лица под 18 годишна възраст. При съмнение от страна на обслужващите ги физически лица, да искат документ за самоличност преди обслужването.  Нарушителите се наказват с глоба от 100 до 500лв.  /3/ Използването на пиротехнически изделия от лица под 18 годишна възраст по всякакъв повод.  Нарушителите се наказват с глоба от 50 до 100 лв.  /4/ Родителите, настойниците, попечителите или другите лица, които полагат грижи за дете, са длъжни да го придружават на обществени места след 20,00 ч., ако детето не е навършило 14-годишна възраст, съответно след 22,00ч., ако детето е навършило 14-, но не е навършило 18-годишна възраст. Ако родителите, попечителите или другите лица, които полагат грижа за дете, не могат да го придружат, те са длъжни да осигурят пълнолетно дееспособно лице за негов придружител на обществени места след 22,00 ч., ако детето е навършило 14-,но не е навършило 18-годишна възраст.  Нарушителите се наказват с глоба или имуществена санкция от 1000 до 2000 лева.  /5/ Забранява се игра с игрални автомати клас “Б” на лица под 18 годишна възраст.  Нарушителите се наказват с глоба от 50 до 250 лв. | Чл.16. Забранява се:  /1/ Продажбата на алкохолни напитки или тютюневи изделия на деца.  Нарушителите се наказват с глоба или имуществена санкция от 2000 до 4000 лв., ако не подлежи на по-тежко административно наказание по специален закон или деянието не съставлява престъпление. При повторно нарушение се предприемат принудителни мерки за временно спиране на дейността за определен срок, но не по-дълъг от една година.  /2/ Продажбата на пиротехнически изделия от лицензиран търговец на лица под 18 годишна възраст. При съмнение от страна на обслужващите ги физически лица, да искат документ за самоличност преди обслужването.  Нарушителите се наказват с глоба от 100 до 500лв.  /3/ Използването на пиротехнически изделия от лица под 18 годишна възраст по всякакъв повод.  Нарушителите се наказват с глоба от 50 до 100 лв.  **/4/** Родителите, настойниците, попечителите или другите лица, които полагат грижи за дете, са длъжни да го придружават на обществени места след 20,00 ч., ако детето не е навършило 14-годишна възраст, съответно след 22,00 ч., ако детето е навършило 14-, но не е навършило 18-годишна възраст. Ако родителите, попечителите или другите лица, които полагат грижи за дете, не могат да го придружат, те са длъжни да осигурят пълнолетно дееспособно лице за негов придружител на обществени места след 22,00 ч., ако детето е навършило 14-, но не е навършило 18-годишна възраст.  Нарушителите се наказват с глоба или имуществена санкция от 300 до 500 лева, а при повторно нарушение – с глоба или имущестеван санкция от 500 до 1000 лв.  /5/ Забранява се игра с игрални автомати клас “Б” на лица под 18 годишна възраст.  Нарушителите се наказват с глоба от 50 до 250 лв. |
| Чл.18. Задължават се всички ръководители на фирми, собственици и съдържатели на питейни заведения и магазини на територията на Общината да поставят на видно място табела: “В заведението не се продава алкохол и цигари на лица под 18 години или в явно нетрезво състояние.  За нарушение на горното нарушителите се наказват с глоба от 1000 до 2000 лева. | Чл.18. Задължават се всички ръководители на фирми, собственици и съдържатели на питейни заведения и магазини на територията на Общината да поставят на видно място табела: “В заведението не се продава алкохол и цигари на лица под 18 години или в явно нетрезво състояние.  За нарушение на горното нарушителите се наказват с глоба от 300 до 500 лева, а при повторно извършване на същото нарушение – от 500 до 1000 лв. |
| Чл.36. За нарушителите по чл.16, ал.1 и ал.4 и чл.18 се налагат следните наказания:  - при първо нарушение - глоба от 1000 до 2000 лева.  - при второ нарушение - глоба от 2000 до 3000 лева и отнемане на лиценза за 6 месеца.  - при трето нарушение - глоба от 3000 до 4000 лева и отнемане на лиценза за 1 година. | Чл.36. За нарушителите по чл.16, ал.1 и ал.4 и чл.18 се налагат наказанията предвидени в чл.45, ал.1 от Закона за закрила на детето; чл.218, ал. 1-3 от Закона за здравето; чл.46, ал.1 и ал.2 от Закона за тютюна, тютюневине и свързаните с тях изделия. |